Държавен вестник, бр. 53, 2018 г., стр. 55

БРОЙ  53	
Д Ъ Р Ж А В Е Н  В Е С Т Н И К 	
СТР.  55  
3.10. Когато електрическата верига съдър­
жа елементи, които по време на измерването 
могат да повлияят на резултата или да бъдат 
повредени, техните тоководещи проводници 
трябва да бъдат отсъединени и заземени. Когато 
практически не е възможно да се отсъединят 
тези елементи, изпитвателното напрежение 
за съответната верига трябва да се намали до 
250 V постоянно напрежение, а измереното 
съпротивление на изолацията трябва да е най-
малко 1 МΩ.
4. Изисквания към тестовата апаратура
4.1. Тестовата апаратура трябва да отговаря 
на общите изисквания, определени в глава чет­
върта на наредбата, както и на специфичните 
изисквания, дадени в т. 4.2.
4.2. Специфичните изисквания, заимствани 
от EN 61557-2 „Електробезопасност в разпре­
делителни мрежи за ниско променливо на­
прежение до 1000 V и постоянно напрежение 
до 1500 V. Средства за изпитване, измерване 
или контрол на защитни мерки. Част 2: Съп-
ротивление на изолация“ (Electrical safety in 
low voltage distribution systems up to 1000 V a.c. 
and 1500 V d.c. Equipment for testing, measuring 
or monitoring of protective measures – Part 2: 
Insulation resistance), са:
а) за измерванията да се използва постоянно 
изпитвателно напрежение;
б) големината на изпитвателното напреже­
ние да съответства на напрежението, за което 
е предвидена съответната изолация;
в) напрежението при отворена измервателна 
верига на тестовата апаратура да не превишава 
номиналното изходно напрежение повече от 
1,5 пъти;
г) външно променливо или постоянно нап-
режение до 1,2 Un на уредбата, случайно по­
дадено на тестовата апаратура в продължение 
на 10 s, не трябва да я поврежда;
д) изпитвателният ток, преминаващ през 
проверяваната изолация, трябва да бъде не 
по-малък от 1 mA и не по-голям от 15 mA;
е) при свързване на кондензатор с капацитет 
5 µF паралелно на измерваното съпротивле­
ние резултатът от измерването не трябва да 
се отличава от резултата от измерването без 
кондензатора с повече от 10 %.
5. Изисквания за квалификация на пер­
сонала
5.1. Измерванията се извършват само от 
квалифициран електротехнически персонал, 
преминал специално обучение.
5.2. Измерванията при напрежения до 1000 V 
се провеждат от едно лице, притежаващо най-
малко трета квалификационна група за елек­
тробезопасност при работа по електрообзавеж­
дането, съгласно Правилника за безопасност и 
здраве при работа по електрообзавеждането с 
напрежение до 1000 V или Правилника за без­
опасност и здраве при работа в електрически 
уредби на електрически и топлофикационни 
централи и по електрически мрежи.
5.3. Измерванията в разпределителни уредби, 
главни разпределителни табла и по магистрални 
шинопроводи се извършват от две лица с трета 
квалификационна група без наряд.
6. Подготовка и провеждане на измерванията
6.1. При подготовката за провеждане на 
измерванията се извършват:
а) запознаване с проектната документация 
и с резултатите от предходни измервания;
б) установяване на параметрите на прове­
ряваните вериги;
в) установяване на параметрите на прове­
ряваната изолация – напрежение, за което тя 
е предвидена;
г) установяване със сигурност, че напреже­
нието към проверяваната изолация е изклю­
чено от всички страни и отсъства остатъчно 
напрежение;
д) установяване, че товарът е изключен 
сигурно или е отсъединен.
6.2. Преди началото на работа в зоната на 
измерванията трябва да бъдат изпълнени всички 
организационни и технически мерки за без-
опасност съгласно Правилника за безопасност 
и здраве при работа по електрообзавеждането 
с напрежение до 1000 V.
6.3. Подготовката на тестовата апаратура за 
провеждане на измерване и самото измерване 
се извършват съобразно указанията на произ­
водителя на тестовата апаратура.
7. Контрол за точността на резултатите от 
измерванията
7.1. Контролът за точността на резултатите от 
измерванията се осигурява чрез периодичната 
проверка (калибриране) на тестовата апаратура.
7.2. Забранява се провеждане на измервания 
с тестова апаратура с просрочена периодична 
проверка (калибриране).
8. Оформяне на резултатите от проверките 
и оценката за съответствие
8.1. Резултатите от проверките и оценката 
за съответствие се регистрират в протокол 
съобразно приложената примерна форма. Ре­
зултатите от оценката за съответствие може да 
бъдат дадени в отделен документ – сертификат.
8.2. Установените при проверката несъответ­
ствия и недостатъци трябва да бъдат доведени до 
знанието на изпълнителя/възложителя за пред-
приемане на мерки за тяхното отстраняване.
8.3. Протоколът се оформя като електронен 
документ и се съхранява в съответна база 
данни на електролабораторията или органа за 
контрол. Екземпляр от протокола се съхранява 
и на хартиен носител в архива на електролабо­
раторията или органа за контрол. Протоколите 
се съхраняват най-малко 5 години.